section_heading: Prvi svjetski rat
paragraph_text: Početkom Prvog svjetskog rata Woyrsch je zbog svog vojničkog iskustva aktiviran, te mu je dodijeljeno zapovjedništvo nad šleskim Landverskim korpusom koji je bio u sastavu austrougarske 1. armije pod zapovjedništvom generala Viktora Dankla. Zapovijedajući navedenim korpusom sudjelovao je u Bitci kod Krasnika manjoj pobjedi austrougarske 1. armije u borbama u Galiciji. Međutim, Danklova 1. armija pretrpjela je poraz u Bitci kod Rava Ruske, te je prisiljena na povlačenje pri čemu je Woyrschov korpus štitio njezino povlačenje. Nakon toga Woyrschov korpus je vraćen pod njemačko zapovjedništvo, te je u okviru njemačke 9. armije pod zapovjedništvom generala Paula von Hindenburga sudjelovao u Bitci na Visli. Woyrschov korpus je sudjelovao i u Bitci kod Lodza boreći se na desnom krilu njemačkog rasporeda.